Document ID: /fineweb-2-swissfilter-quality_10-filterrobots/filtered/02038.jsonl.gz/5259

Il chantun sustegna da furmar abilitads digitalas per persunas ch'han en la branscha da turissem. Il coc da la purschida furma ina plattafurma digitala per sa scolar a moda independenta. Ella sa drizza a l'hotellaria e la gastronomia, dentant er a producents e purs che vulan offrir sin vias digitalas lur products, e duai cuntegnair ina purschida da 80 medias autodidacticas digitalas.
Per il project collavuran l'Academia Engiadina SA e la Somedia Learning SA. La regenza grischuna conceda per ils proxims sis onns ina contribuziun maximala da 31'500 francs al project che custa 63'000 francs.